Rolv Ryssdal

Rolv Einar Rasmussen Ryssdal (1914–1998) var en norsk jurist som var høyesterettsjustitiarius mellom 1969 og 1984. 

Biografi
Han tok juridisk embetseksamen i 1939 og ble etter krigen statsadvokat ved Riksadvokatens kontor. Ryssdal praktiserte som høyesterettsadvokat. Han var i perioden 1956-1964 departementsråd i Justisdepartementet. Han ble gravlagt på statens bekostning.Michelsen, Hans, Gro Hillestad Thune, Johs. Andenæs: Rolv Ryssdal (tre nekrologer). Aftenposten 25. februar 1998 s.10

Ryssdal var dommer i Den europeiske menneskerettsdomstolen fra 1973 til sin død i 1998. Han var visepresident i domstolen fra 1981 til 1985 og president fra 1985. 

Han var gift med fylkesmann i Aust-Agder Signe Marie Stray Ryssdal og far til leder av Den norske advokatforening Anders Chr. Stray Ryssdal, juridisk direktør i Yara-konsernet og styremedlem i Norges Banks hovedstyre Kristine Ryssdal og Schibsted-direktør Rolv Erik Ryssdal.

Ryssdal ble utnevnt til kommandør med stjerne av St. Olavs Orden i 1970. I 1985 ble han forfremmet til storkors for «fremragende embetsfortjeneste og utførelse av vervet som visepresident i Den europeiske menneskerettsdomstol».Norges Statskalender 1986 s. 540. Ryssdal var også innehaver av storkors av Finlands løves orden.«Rolv Ryssdal president i Strasbourg», Aftenposten, 4. juni 1985, s. 5.

 Referanser 

Kategori:Norske høyesterettsjustitiarier
Kategori:Dommere i Den europeiske menneskerettsdomstol
Kategori:Norske departementsråder
Kategori:Kommandører med stjerne av St. Olavs Orden
Kategori:Finlands løves orden
Kategori:Personer fra Bergen kommune
Kategori:Begravelser på statens bekostning